Dins el camp del moviment associatiu hi ha diverses entitats sense ànim de lucre que tenen entre els seus objectius l'atenció i la promoció de persones amb discapacitats físiques, psíquiques o sensorials, o malalties greus, mitjançant tota mena d'activitats, entre les quals hi ha les actuacions que van adreçades no només a l'alumnat i persones adultes amb necessitats educatives especials, sinó també als seus pares i familiars i a la societat en general.
Mitjançant l'atorgament d'ajuts a aquestes entitats, el Departament d'Ensenyament vol promoure, per als alumnes amb necessitats educatives especials derivades de discapacitats físiques, psíquiques o sensorials, o malalties greus, les actuacions que fomentin i facilitin la seva inclusió escolar i social, en concret, activitats de sensibilització, de formació i d'informació.
I en el cas de les persones adultes, es vol promoure la realització d'activitats educatives orientades a afavorir el desenvolupament de la seva autonomia personal i habilitats laborals.
Per això, de conformitat amb la Llei 38/2003, de 17 de novembre, general de subvencions, i el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a proposta de la Direcció General d'Educació Infantil i Primària,
Aprovar les bases reguladores que consten a l'annex d'aquesta Ordre, per a l'atorgament de subvencions a entitats sense ànim de lucre legalment constituïdes que tinguin entre els seus objectius l'atenció a persones amb discapacitats físiques, psíquiques o sensorials, o malalties greus, i que duguin a terme actuacions a favor de la inclusió escolar i social de l'alumnat i persones adultes i dels seus familiars.
Obrir convocatòria pública per a la concessió de les subvencions corresponents a les actuacions que es realitzin durant el curs 2010-2011, que es regeix per les bases que es publiquen a l'annex d'aquesta Ordre.
Se subvencionen les activitats realitzades no més tard del 31 d'agost de 2011.
Les sol·licituds s'han de presentar adreçades a la Direcció General d'Educació Infantil i Primària, d'acord amb el model que es pot trobar a la pàgina http://www.gencat.cat/ensenyament, en el termini de 15 dies naturals a comptar de l'endemà de la data de publicació d'aquesta Ordre al DOGC.
L'import total màxim destinat a aquesta convocatòria és de 166.538,00 euros, dels quals 66.538,00 euros es destinen a actuacions vinculades a l'alumnat, i els 100.000,00 euros restants, a actuacions vinculades a les persones adultes.
Ambdós imports es finançaran amb càrrec a la partida pressupostària EN0701 D/482000100/4240/0000 del pressupost de la Generalitat de Catalunya per al 2011.
L'import corresponent a cada tipologia d'actuacions es distribuirà entre tots els sol·licitants que compleixin els requisits, d'acord amb el que preveu la base 6.
La distribució dels imports inicials entre ambdós tipus d'actuacions es pot variar en funció de les sol·licituds presentades i tenint en compte els criteris de valoració de les sol·licituds que estableixen les bases.
La directora general d'Educació Infantil i Primària resoldrà per delegació aquesta convocatòria en el termini màxim d'un mes a comptar a partir de l'endemà de la data de finalització del termini de presentació de sol·licituds.
La resolució es notificarà als sol·licitants i es farà pública al tauler d'anuncis de la seu central del Departament d'Ensenyament i als dels serveis territorials corresponents, així com a la pàgina web del Departament d'Ensenyament [URL], amb indicació de si exhaureix o no la via administrativa, dels possibles recursos, dels òrgans davant els quals es podran interposar i del termini per interposar-los.
Les subvencions concedides per un import igual o superior a 3.000,00 euros es publicaran també al DOGC.
En tot cas, les sol·licituds presentades s'entendran desestimades si no hi recau resolució expressa en el termini previst.
Les entitats beneficiàries hauran d'acreditar davant la Direcció General d'Educació Infantil i Primària, no més tard del 30 de novembre de 2011, que s'han realitzat les actuacions, que s'han complert els requisits que determina la resolució de concessió i que l'import de la subvenció s'ha destinat a les actuacions per a les quals s'ha concedit.
Així mateix, poden interposar potestativament recurs de reposició, previ al recurs contenciós administratiu, davant la consellera d'Ensenyament en el termini d'un mes a comptar de l'endemà de la seva publicació al DOGC, segons el que disposen l'article 77 de la Llei 26/2010, de 3 d'agost, de règim jurídic i de procediment de les administracions públiques de Catalunya, i els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
L'objecte d'aquesta convocatòria és promoure la realització d'actuacions amb finalitats educatives, relacionades amb la inclusió escolar i social d'alumnat i persones adultes amb discapacitats físiques, psíquiques o sensorials, o malalties greus, dutes a terme per entitats sense ànim de lucre en l'àmbit territorial de Catalunya.
2.1 Les entitats sense ànim de lucre que tinguin entre els seus objectius socials l'atenció de persones amb discapacitats físiques, psíquiques o sensorials, o malalties greus, i que duguin a terme actuacions a favor de la inclusió escolar i social de l'alumnat i persones adultes o dels seus familiars.
2.2 Les associacions de mares i pares d'alumnat de centres d'educació especial o de centres educatius ordinaris públics o privats amb unitats d'educació especial o unitats de suport a l'educació especial, constituïdes a l'empara del Decret 202/1987, de 19 de maig, pel qual es regulen les associacions de mares i pares d'alumnes (DOGC núm. 854, de 19.6.1987).
—3 Requisits de les entitats sol·licitants
3.1 Les entitats que vulguin participar en aquesta convocatòria han de complir els requisits següents:
b) Estar al corrent de les obligacions tributàries davant l'Estat i la Generalitat, i de les obligacions amb la Seguretat Social.
d) Complir els requisits establerts als articles 32, 33 i 36 de la Llei 1/1998, de 7 de gener, de política lingüística.
e) Estar al corrent del pagament d'obligacions per reintegrament de subvencions.
f) No percebre, el personal directiu de l'entitat, remuneracions que, segons el criteri motivat de l'òrgan concedent, atenent les circumstàncies de l'entitat i del perceptor de la remuneració, siguin manifestament desproporcionades.
A aquests efectes, s'entén per personal directiu aquell que exerceix funcions executives i d'administració, i es consideren proporcionades les remuneracions que es perceben anualment i estan dins les mitjanes salarials del sector econòmic corresponent.
Igualment, han de complir les regles establertes pels apartats a), b), c) i d) de l'article 90 bis del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre.
g) Fer accessibles al públic els comptes anuals i, les entitats declarades d'interès públic, complir també l'obligació de presentació dels comptes anuals en el registre corresponent, d'acord amb l'article 322.15 del llibre III del Codi civil de Catalunya.
h) No fer donacions, aportacions o prestacions de serveis a títol gratuït en favor de partits polítics, fundacions o associacions que hi estiguin vinculades orgànicament, des de la presentació de la sol·licitud fins a l'acabament de l'activitat subvencionada.
3.2 El compliment d'aquests requisits s'acredita mitjançant les declaracions responsables que conté la sol·licitud, i la documentació prevista a la base 5 d'aquesta Ordre.
4.1 Les activitats subvencionables són les realitzades durant el curs 2010-2011, i en tot cas no més tard del 31 d'agost de 2011.
4.2 Les subvencions per a actuacions a favor d'alumnat amb necessitats educatives especials derivades de discapacitats físiques, psíquiques o sensorials, o malalties greus, s'atorguen exclusivament per a la realització d'una de les activitats següents:
a) Les activitats de sensibilització i difusió adreçades a l'alumnat que tinguin per objectiu fomentar i facilitar la inclusió escolar i social de l'alumnat amb necessitats educatives especials derivades de discapacitats físiques, psíquiques o sensorials, o malalties greus.
No seran objecte de subvenció les activitats pròpies d'un centre educatiu, ni les activitats d'escolarització o rehabilitació dels infants i adolescents amb discapacitats, les quals, d'altra banda, ja disposen d'altres fonts de finançament.
b) Les activitats d'informació i formació adreçades a la comunitat educativa que tinguin com a objectiu la sensibilització de la societat sobre la inclusió escolar i social de l'alumnat amb necessitats educatives especials (conferències, jornades, seminaris i escola de pares, entre d'altres), excepte les activitats adreçades únicament a professionals de l'educació.
c) Les publicacions amb un contingut clarament educatiu (llibres, revistes, pàgines web), adreçades a la comunitat educativa, i que com a mínim es publiquin en català, excepte les publicacions pròpies dels centres educatius.
4.3 Les subvencions per a actuacions a favor de persones adultes amb necessitats educatives especials derivades de discapacitats físiques, psíquiques o sensorials, o malalties greus, s'atorguen exclusivament per a la realització d'activitats educatives orientades a afavorir el desenvolupament de la seva autonomia personal i habilitats laborals.
En cap cas no seran objecte d'aquesta subvenció les despeses de funcionament ni el material inventariable.
En el cas que s'opti per presentar la sol·licitud en una oficina de correus, es farà en un sobre obert per tal que sigui datada i segellada pel funcionari de correus abans de ser certificada.
5.2 La sol·licitud conté les declaracions responsables que acrediten el compliment dels requisits establerts a la base 3.1.
5.3 Juntament amb la sol·licitud, els participants han d'adjuntar la documentació següent:
a) La fotocòpia compulsada del CIF o NIF de l'entitat i dels seus estatuts registrats en el registre corresponent, o sol·licitud d'inscripció, si s'escau.
Les entitats que han presentat aquesta documentació en anteriors convocatòries no l'han de tornar a presentar si no han transcorregut més de cinc anys i les dades no han estat modificades, en aplicació del que estableix l'article 25.4 de la Llei 26/2010, de 3 d'agost, de règim jurídic i de procediment de les administracions públiques de Catalunya.
b) La proposta de l'activitat o les activitats per a les quals se sol·licita la subvenció, amb el contingut següent:
El nom de l'activitat i els objectius que es pretenen assolir.
La justificació de l'activitat.
La descripció de l'activitat: en què consisteix l'activitat; incidència en la millora de la inclusió escolar i social d'alumnat i persones adultes amb necessitats educatives especials.
Els destinataris: col·lectiu a qui s'adreça i nombre de participants.
Les dates de realització i la durada de l'activitat.
El pressupost clar i definit de l'activitat, amb indicació dels ingressos i les despeses desglossats per conceptes.
No es poden imputar costos propis per a la realització d'activitats.
Cal tenir present que la justificació posterior de la subvenció s'haurà de fer d'acord amb aquest pressupost.
5.4 Si la sol·licitud no compleix els requisits que estableixen els apartats anteriors es requerirà la persona interessada perquè en un termini de deu dies hàbils, improrrogable, esmeni el defecte o aporti els documents preceptius, amb la indicació que si no ho fa així es considerarà que desisteix de la seva petició i s'arxivarà la sol·licitud sense cap més tràmit, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
5.5 La presentació de la sol·licitud implica l'acceptació de les bases.
5.6 Amb la formalització i la presentació de la sol·licitud i la documentació annexa, les persones sol·licitants donen el seu consentiment al Departament d'Ensenyament per al tractament de les dades de caràcter personal que siguin necessàries, exclusivament, per al procediment de gestió, tramitació i resolució de les subvencions, inclosa la consulta de les dades necessàries que constin a altres departaments de la Generalitat, d'acord amb la normativa sobre protecció de dades.
5.7 Qualsevol falsedat en les dades que es facin constar a la sol·licitud comporta l'exclusió del sol·licitant.
—6 Criteris de valoració de les sol·licituds
6.1 La comissió de selecció analitzarà les propostes de les actuacions i puntuarà les sol·licituds presentades fins a un màxim de 100 punts, d'acord amb els criteris següents:
a) La justificació de l'activitat, fins a un màxim de 10 punts.
b) Els objectius que es pretenen assolir: l'adequació a les finalitats i l'objecte de la convocatòria, fins a un màxim de 30 punts.
c) El contingut i la durada de l'activitat, fins a un màxim de 20 punts.
d) El vessant educatiu de l'activitat, fins a un màxim de 10 punts.
e) La incidència en la inclusió escolar i social de l'alumnat i persones adultes amb necessitats educatives especials, fins a un màxim de 10 punts.
f) Els destinataris: col·lectiu a qui s'adreça i nombre previst de participants, fins a un màxim de 20 punts.
6.2 Un cop s'hagin valorat totes les sol·licituds presentades i s'hagi determinat l'import subvencionable de cada activitat, s'aplicarà amb caràcter general, i d'acord amb la puntuació obtinguda, el percentatge més alt possible sobre l'import subvencionable, fins a repartir la totalitat del crèdit disponible.
7.1 La convocatòria es resol a proposta d'una comissió avaluadora, integrada pels membres següents, o les persones en qui deleguin:
La subdirectora general d'Ordenació i Atenció a la Diversitat, que actuarà com a presidenta.
La cap del Servei d'Atenció a la Diversitat i la Inclusió.
El cap del Servei d'Ordenació Curricular de l'Educació d'Adults.
La cap del Servei de Gestió Administrativa de Serveis i Programes Educatius.
Dues persones tècniques de la Direcció General d'Educació Infantil i Primària i/o de la Direcció General d'Educació Secundària Obligatòria i Batxillerat, una de les quals actuarà com a secretari/ària.
7.2 La comissió avaluadora pot demanar a les entitats sol·licitants la documentació addicional i els aclariments que consideri oportuns.
7.3 Els membres de la comissió es troben sotmesos a les causes d'abstenció i recusació que estableixen els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
—8 Justificació de les subvencions
8.1 La justificació es presenta dins el termini i davant l'òrgan que preveu l'article 6.
8.2 Es considera despesa subvencionable la despesa pagada abans de la finalització del període de justificació establert.
8.3 La justificació haurà de contenir la documentació següent:
a) Escrit de tramesa amb la relació de la documentació que s'adjunta.
b) Declaració del/de la president/a de l'entitat segons la qual la subvenció atorgada s'ha destinat a la realització de les activitats per a les quals s'ha concedit.
c) Memòria de les actuacions subvencionades on consti la relació d'activitats realitzades i el nombre de participants en cada cas.
d) Relació detallada, sumada i numerada de les despeses d'acord amb el pressupost presentat en la sol·licitud i per l'import total consignat en aquest pressupost.
Les dades que han de constar a la relació són: la data i el número de la factura o comprovant de despesa, el NIF i el nom de l'empresa, el concepte, l'import de la despesa i la data del seu pagament.
En el cas que es justifiquin despeses de personal, cal presentar les nòmines de la persona o persones contractades.
També s'ha d'acreditar l'ingrés en concepte de retenció a compte de l'IRPF, i el de les quotes i altres obligacions amb la Seguretat Social.
e) Documents justificatius de les despeses i del seu pagament.
Cada document haurà de portar una numeració que es correspongui amb la de la relació esmentada.
Només s'acceptaran com a documents justificatius de les despeses els originals de les factures i dels rebuts corresponents amb els requisits legals que estableix la normativa vigent, lliurats a l'entitat beneficiària de la subvenció, acreditatius que s'ha efectuat la despesa, sens perjudici del retorn posterior dels originals que s'aportin, si així se sol·licita.
f) Declaració del/de la president/a de l'entitat o associació en què es facin constar les quanties dels ingressos obtinguts per les activitats subvencionades i l'origen d'aquests.
g) En el cas que l'activitat subvencionada sigui una publicació, cal presentar-ne un exemplar.
h) Certificat que acrediti que l'entitat o l'associació declarada d'interès públic està al corrent en l'obligació de presentació dels comptes anuals en el registre corresponent.
El pagament de les subvencions es realitzarà en dos moments: el 80% de l'import concedit es tramitarà, en concepte de bestreta, un cop resolta la convocatòria, i el 20% restant es tramitarà un cop s'hagi justificat l'ajut d'acord amb el que estableixen les bases.
Els beneficiaris estan obligats a fer pública la col·laboració del Departament d'Ensenyament en la documentació que generin els programes subvencionats, fent-hi constar l'expressió "Amb el suport del Departament d'Ensenyament".
Els beneficiaris estan obligats a facilitar tota la informació i la documentació que, si s'escau, els requereixin el Departament d'Ensenyament, la Intervenció de la Generalitat de Catalunya, la Sindicatura de Comptes i la resta d'òrgans competents.